
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ 
СИМВОЛӖСЕМ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи раштав уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх символӗсем ҫинчен" 1997 ҫулхи утӑ уйӑхӗн 14-мӗшӗнчи 12 №-лӗ саккунне (Чӑваш Республикин Патшалӑх Канашӗн ведомоҫӗсем, 1997, 20 №; 2001, 40 №; 2003, 54 №; 2005, 65 №; 2009, 79 №; 2011, 91 №; 2012, 94 №; Чӑваш Республикин Саккунӗсен пуххи, 2013, 7 №; 2015, 10 №; "Республика" хаҫат, 2019, чӳк уйӑхӗн 27-мӗшӗ; 2023, ҫу уйӑхӗн 31-мӗшӗ) ҫакӑн пек улшӑнусем кӗртес:
1) 4 статьяра:
а) 4-мӗш пайӑн иккӗмӗш абзацне ", ҫамрӑксен политикине пурнӑҫа кӗртес енӗпе ӗҫ-хӗл пурнӑҫлакан патшалӑх тата муниципаллӑ учрежденисем (ҫамрӑксен политикин учрежденийӗсем)" сӑмахсем хушса хурас;
ӑ) 5-мӗш пайӑн иккӗмӗш абзацне ҫакӑн пек ҫырса хурас:
"вӗренӳ организацийӗсем, харпӑрлӑх формине пӑхмасӑр, ҫамрӑксен политикине пурнӑҫа кӗртес енӗпе ӗҫ-хӗл пурнӑҫлакан патшалӑх тата муниципаллӑ учрежденисем (ҫамрӑксен политикин учрежденийӗсем) ирттерекен массӑллӑ (ҫав шутра спорт тата физкультурӑпа сывлӑха ҫирӗплетмелли) мероприятисем вӑхӑтӗнче;";
2) 6 статьян 1-мӗш пайӗн улттӑмӗш абзацӗнче тата 11-мӗш пайӗн вуннӑмӗш абзацӗнче "Чӑваш Республикин ӗҫ тӑвакан влаҫӗн органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
3) 8 статьян 1-мӗш пайне ҫакӑн пек ҫырса абзацсем хушса хурас:
"Чӑваш Республикинчи ҫамрӑксен форумӗсене уҫнӑ тата хупнӑ чухне, ҫавӑн пекех ҫамрӑксен политикине пурнӑҫлас енӗпе ӗҫ-хӗл пурнӑҫлакан Чӑваш Республикин патшалӑх учрежденийӗсем тата муниципаллӑ учрежденисем (ҫамрӑксен политикин учрежденийӗсем) патшалӑх тата муниципалитет уявӗсене халалланӑ савӑнӑҫлӑ мероприятисем вӑхӑтӗнче;
Чӑваш Республикин территорийӗнче Раҫҫей Федерацийӗн саккунӗсемпе килӗшӳллӗн федерацин ӗҫ тӑвакан влаҫӗн пӗтӗмӗшле пӗлӳ парас сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫ-хӗл пурнӑҫлакан органӗ ҫирӗплетекен перечене кӗртнӗ, Чӑваш Республикин патшалӑх органӗсем тата Чӑваш Республикинчи вырӑнти хӑй тытӑмлӑх органӗсем, Чӑваш Республикин патшалӑх учрежденийӗсемпе муниципаллӑ учрежденисем йӗркелекен олимпиадӑсем тата ытти ӑс-хакӑл тата (е) пултарулӑх конкурсӗсем, физкультура тата спорт мероприятийӗсем ирттернӗ чухне.".

2 cтатья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи раштав уйӑхӗн 26-мӗшӗ

